́ще бо и ѡ єди́нѣмъ пра́зднѣмъ сло́вѣ въ де́нь су́дный воздадя́тъ человѣ́цы:ка́кѡ ѡ неисче́тныхъ на́шихъ беззако́ніихъ, и́миже согрѣши́хомъ предъ̑ тобо́ю, да́ти ѿвѣ́тъ возмо́жемъ;Сегѡ̀ ра́ди весьма̀ ѿ дѣ́лъ на́шихъ ѿча́явшеся ѡправда́нія, ко твое́й єди́нѣй, вся́къ у́мъ и вся́ко сло́во превосходя́щей, прибѣга́емъ бл҃гости, ю́же а́ки тве́рдое ѡснова́ніе наде́жды иму́ще, мо́лимъ тя̀:согрѣши́хомъ, ѡчи́сти, гдс̑и!беззако́нновахомъ, простѝ, влд̑ко!прогнѣ́вахомъ тя̀, примири́ся, долготерпѣли́ве!и сохранѝ про́чее у́мъ, со́вѣсть и се́рдце на́ше ѿ скве́рнъ мірски́хъ, изба́ви и сп҃си́ ны ѿ многомяте́жныя бу́ри страсте́й и грѣхопаде́ній, во́льныхъ и нево́льныхъ, вѣ́домыхъ и невѣ́домыхъ, и въ ти́хое на́съ упра́ви приста́нище вѣ́ры, любве́ же и жи́зни вѣ́чныя упова́нія